smcproject/ml-wiki-sentences huggingface dataset:
ഇത് മഷാദിന്റെ തെക്ക് പടിഞ്ഞാറായി ഏകദേശം 160 കിലോമീറ്റർ (99 മൈൽ) ദൂരത്തിലും തയ്ബാദിൽ നിന്ന് ഏകദേശം 60 കിലോമീറ്റർ (37 മൈൽ) വടക്കായും, അഫ്ഗാനിസ്ഥാൻ അതിർത്തിയിൽ നിന്ന് ഏകദേശം 40 കിലോമീറ്റർ (25 മൈൽ) പടിഞ്ഞാറായുമാണ് സ്ഥിതിചെയ്യുന്നത്.
ശൈഖ് അഹമ്മദ് ജാമിയുടെയും ഖാസിം-ഇ അൻവാറിന്റെയും മസാർ (ശവകുടീരം) പോലെയുള്ള നിരവധി പുരാതന സ്ഥലങ്ങൾ അവിടെയുണ്ട്.
ബെസ്ദ്, മഹമൂദാബാദ്, നിൽഷഹ്ർ തുടങ്ങി നിരവധി ഗ്രാമങ്ങളും ഈ കൗണ്ടിയിൽ ഉൾപ്പെടുന്നു.
ഇറാനിയൻ സംസ്കാരത്തിൽ ടോർബറ്റ്-ഇ-ജാം സംഗീതത്തിന് ഒരു നീണ്ട ചരിത്രമുണ്ട്.
ടോർബറ്റ്-ഇ-ജാമിലെ ആളുകൾക്കിടയിൽ ഏറ്റവും പ്രധാനപ്പെട്ടതും സാധാരണവുമായ ഒരു സംഗീതോപകരണമായ ഡോട്ടാർ, വളരെ വൈദഗ്ധ്യത്തോടെ വായിക്കപ്പെടുന്നു.
അവലംബം ↑ ↑ ടോർബറ്റ്-ഇ ജാം can be found at GEOnet Names Server , at this link , by opening the Advanced Search box, entering "-3087659"  in the "Unique Feature Id" form, and clicking on "Search Database".
ടോൾടെക് സംസ്കാരം അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയിലെ ശേഖരത്തിൽ നിന്നുള്ള ടോൾടെക് ശൈലിയിലുള്ള ഒരു കളിമൺ പാത്രം.
തിയോതിഹാക്കാൻ നഗരത്തിന്റെ പതനത്തിനു ശേഷം മധ്യ മെക്സിക്കോയുടെ ആധിപത്യം നേടിയ ഒരു പുരാതന നാഗരികതയാണ് ടോൾടെക് .
ഇത് ഒരു പുരാതന മെസോ-അമേരിക്കൻ സംസ്കാരമാണ്.
ഏകദേശം 900–1168 CE കാലഘട്ടത്തിൽ മെക്സിക്കോയിലെ തുല, ഹിഡാൽഗോ, മെക്സിക്കോ കേന്ദ്രീകരിച്ച് ഒരു സംസ്ഥാനത്തെ ആധിപത്യം ടോൾടെക്കുകൾ സ്ഥാപിച്ചു.
ഹിഡാൽഗോ സംസ്ഥാനത്തിലെ മെക്സിക്കോ സിറ്റിക്ക് വടക്കുള്ള തുലയായിരുന്നു അവരുടെ തലസ്ഥാന നഗരം.
സൈറ്റിലെ 'അറ്റ്ലാന്റസ്' എന്ന പ്രതിമകൾ ടോൾടെക്കുകളുടെ യുദ്ധ-സംസ്കാര സ്വഭാവത്തിന്റെ തെളിവാണ്.
പിൽക്കാലത്തെ ആസ്ടെക് സംസ്കാരം ടോൾടെക്കുകളെ തങ്ങളുടെ ബൗദ്ധിക-സാംസ്കാരിക മുൻഗാമികളായി കണ്ടു.
ദേസാസെറ്റ്ലിപ്പോകോ ദേവന്റെയും ക്വെറ്റ്സാൽകോൽറ്റ് ദേവിയുടെ അനുയായികളും തമ്മിൽ ഒരു സംഘട്ടനം ഉണ്ടായി.
ഇത് ടോൾടെക്കുകൾക്കിടയിൽ ഒരു പിളർപ്പിന് കാരണമായി.
അവസാനം ഇത് ടോൾടെക് സംസ്കാരത്തിന്റെ പതനത്തിനു വഴിയൊരുക്കി.
ടോൾപിസ് ഇംഗ്ലീഷ് വിലാസം https://ml.wikipedia.org/wiki/Tolpis
ടോൾപിസ് ഡെയ്സി കുടുംബത്തിൽ ഡാൻഡെലിയോൺ ഗോത്രത്തിൽ പൂക്കുന്ന സസ്യങ്ങളുടെ ഒരു ജനുസ്സാണ്.
പലതരം സ്പീഷീസുകൾ കാനറി ദ്വീപുകളിൽ പരിമിതമായി കാണപ്പെടുന്നു.
സ്പീഷീസുകൾ Tolpis ×grossii Talavera Tolpis azorica (Nutt.) P.Silva - Azores Tolpis barbata (L.) Gaertn.
- Spain , Portugal , Morocco , Algeria , Tunisia Tolpis calderae Bolle - La Palma in Canary Islands Tolpis capensis (L.) Sch.
- Africa (from Ethiopia to Cape Province ), Madagascar Tolpis coronopifolia (Desf.) Biv.
- La Palma + Gran Canaria + Tenerife in Canary Islands Tolpis crassiuscula Svent.
- Tenerife in Canary Islands Tolpis crithmifolia DC.
Tolpis farinulosa (Webb) Walp.
- Cape Verde Tolpis filiformis DC.
Tolpis glabrescens Kämmer - Tenerife in Canary Islands Tolpis laciniata (Sch.Bip.) - Tenerife + Gomera + La Palma + Hierro in Canary Islands Tolpis lagopoda C.Sm.
ex Link - Canary Islands Tolpis liouvillei Braun-Blanq.
Maire - Morocco Tolpis macrorhiza (Lowe) Lowe - Azores Tolpis mbalensis G.V.Pope - Malawi , Zambia Tolpis nemoralis Font Quer - Spain , Morocco Tolpis proustii Pit.
- Gomera + Hierro in Canary Islands Tolpis staticifolia (All.) Sch.
- south-central Europe from Germany to Albania Tolpis succulenta Lowe - Azores , Madeira Tolpis umbellata Bertol.
- Mediterranean from Azores to Palestine Tolpis virgata (Desf.) Bertol.
- Mediterranean + Middle East from Corsica to Yemen Tolpis webbii Sch.
- Gomera + Tenerife in Canary Islands അവലംബം ബാഹ്യ ലിങ്കുകൾ Jepson Manual: Tolpis
ടോൾസ്റ്റോയ് ഫാം ഇംഗ്ലീഷ് വിലാസം https://ml.wikipedia.org/wiki/Tolstoy_Farm Some members of Tolstoy Farm in 1910, Gandhi is in the middle, second row fifth from the right
മോഹൻദാസ് ഗാന്ധിയുടെ ദക്ഷിണാഫ്രിക്കൻ പ്രസ്ഥാനത്തിന്റെ കാലത്ത് ആരംഭിച്ചതും ആദ്യം സംഘടിപ്പിച്ചതുമായ ഒരു ആശ്രമമാണ് ടോൾസ്റ്റോയ് ഫാം .
1910 ൽ സ്ഥാപിതമായപ്പോൾ ആശ്രമം സ്ഥിതിചെയ്യുന്ന ട്രാൻസ്വാളിൽ ഇന്ത്യക്കാർക്കെതിരായ വിവേചനത്തിനെതിരായ സത്യാഗ്രഹത്തിന്റെ പ്രചാരണത്തിന്റെ ആസ്ഥാനമായി പ്രവർത്തിച്ചു.
റഷ്യൻ എഴുത്തുകാരനും തത്ത്വചിന്തകനുമായ ലിയോ ടോൾസ്റ്റോയിയുടെ പേരിലാണ് ആശ്രമത്തിന് പേര് നൽകിയിരിക്കുന്നത്.
1894 -ലെ പുസ്തകം, ദി കിങ്ഡം ഓഫ് ഗോഡ് ഈസ് വിത്തിൻ യു ഗാന്ധിയുടെ അഹിംസയുടെ തത്ത്വചിന്തയെ വളരെയധികം സ്വാധീനിച്ചു.
ഗാന്ധി അനുഭാവിയായ ഹെർമൻ കല്ലൻബാഷ് അവരുടെ പ്രാദേശിക പ്രസ്ഥാനം പ്രാബല്യത്തിൽ ഉള്ളിടത്തോളം കാലം ഗാന്ധിയെയും എഴുപത് മുതൽ എൺപത് വരെ ആളുകളെയും അവിടെ താമസിക്കാൻ അനുവദിച്ചു.
താമസസ്ഥലങ്ങൾ, വർക്ക്ഷോപ്പുകൾ, ഒരു സ്കൂൾ എന്നിവയ്ക്കായി മൂന്ന് പുതിയ കെട്ടിടങ്ങൾ നിർമ്മിച്ച കമ്മ്യൂണിറ്റിയുടെ പേര് കല്ലൻബാഷ് നിർദ്ദേശിച്ചു.
ഡമോയ്‌സെല്ലി കൊക്ക് ഇംഗ്ലീഷ് വിലാസം https://ml.wikipedia.org/wiki/Demoiselle_Crane
ഭാരതത്തിന്റെ വടക്ക് പ്രദേശങ്ങളിൽ ശിശിരകാല സന്ദർശകരായി പറന്നെത്തുന്നത് മൂന്നരയടിയോളം ഉയരം വയ്ക്കുന്ന കൊക്കുകളാണ്‌ ഡമോയ്‌സെല്ലി കൊക്കുകൾ ( ഇംഗ്ലീഷ് : Demoiselle Crane ).
ശരീരമൊട്ടാകെ മങ്ങിയ വെളുപ്പ് നിറമുള്ള ഇവയുടെ തലയും കഴുത്തും കറുപ്പ് നിറമായിരിക്കും.
ചുവന്നു തിളങ്ങുന്ന വട്ടകണ്ണുകളാണിവക്ക്.
വാലിൽ ഉൾഞ്ഞ് കിടക്കുന്ന തൂവലുകളുണ്ട്.
കാലും കഴുത്തും നീട്ടിപിടിച്ചാണ് ഡമോയ്‌സെല്ലി കൊക്കുകൾ കൂട്ടമായി പറക്കുന്നത്.
ഇംഗ്ലീഷിലെ V പോലെ ഒന്നിനു പീറകെ ഒന്നയി പറക്കുന്ന സ്വഭാവക്കാരാണിവർ.
ഇന്ത്യയിൽ ഇവർ കൂട് കൂട്ടാറില്ല.
ചിത്രശാല അമ്മയോടൊപ്പം കുഞ്ഞ് Museum specimen - അവലംബം
ഡബ്ള്യു.എക്സ്.ഗ്ലേഡ് ഇംഗ്ലീഷ് വിലാസം https://ml.wikipedia.org/wiki/Wxglade
പൈത്തൺ പ്രോഗ്രാമുകൾ WYSIWYG മാതൃകയിൽ നിർമ്മിക്കാൻ സഹായിക്കുന്ന ഒരു സോഫ്റ്റ്‌വെയറാണ് ഡബ്ള്യു.എക്സ്.ഗ്ലേഡ് .
സ്വതന്ത്ര ലൈസൻസിൽ  വിഷ്വൽ പ്രോഗ്രാമ്മുകൾ തയ്യാറാക്കാനുള്ള ഒരു പ്രോഗ്രാമാണിത്.
അവലംബം ↑ ഐ.സി.ടി പാഠപുസ്തകം പത്താം തരം, കേരള ഗവൺമെന്റ്, പുറം 43
ഡമോക്ലീസ് ഇംഗ്ലീഷ് വിലാസം https://ml.wikipedia.org/wiki/Damocles ഡമോക്ലീസിന്റെ ഖഡ്ഗം
സിറാക്യൂസിലെ ( ഗ്രീസ് ) ഡയണീഷസ് രാജാവിന്റെ കൊട്ടാര സദസ്സിലെ അംഗമാണ് ഡമോക്ലീസ് .
രാജാവ് സർവദാ ഐശ്വര്യത്തിലും സമ്പത്തിലും അധികാരത്തിലും മുഴുകി സുഖ ജീവിതം നയിക്കുകയാണെന്ന് ഡമോക്ലീസ് ഒരിക്കൽ വിമർശന രൂപത്തിൽ അഭിപ്രായപ്പെട്ടു.
തന്നെ അനുമോദിക്കുകയും വിമർശിക്കുകയും ചെയ്ത ഡമോക്ലീസിനെ, ഒരു രാജാവിന്റെ യഥാർഥ അവസ്ഥ എന്താണെന്ന് ബോധ്യപ്പെടുത്തി കൊടുക്കണമെന്ന് ഡയണീഷസ് തീരുമാനിച്ചു.
ഒരിക്കൽ വിഭവ സമൃദ്ധമായ രാജകീയ വിരുന്നിന് രാജാവ് ഡമോക്ലീസിനെ ക്ഷണിച്ചു.
വിരുന്ന് കഴിഞ്ഞ് സന്തുഷ്ടനായിത്തീർന്ന ഡമോക്ലീസിനെ തന്റെ രാജസിംഹാസനത്തിൽ കുറച്ചു സമയം ഉപവിഷ്ടനാകുവാൻ രാജാവ് നിർദ്ദേശിച്ചു.
ഇതനുസരിച്ച് ഡമോക്ലീസ് രാജാവിന്റെ സിംഹാസനത്തിൽ കയറി ഇരുന്നു.
ഇരുന്നതിനു ശേഷം മുകളിലേക്കു നോക്കിയപ്പോൾ ഒരു തലനാരിഴയിൽ തൂക്കിയിട്ടിരിക്കുന്ന വാൾ ഇദ്ദേഹത്തിന്റെ കണ്ണിൽ പെട്ടു.
ഏതു നിമിഷവും തലനാരിഴ പൊട്ടി ആ വാൾ തന്റെ ശിരസ്സിൽ പതിക്കാമെന്ന സാഹചര്യമോർത്ത് ഡമോക്ലീസ് അത്യധികം അസ്വസ്ഥനായിത്തീർന്നു.
ഗുണപാഠം
നേർത്ത ഒരു മുടിയിൽ കെട്ടി തൂക്കിയിട്ടിരിക്കുന്ന വാളിന്റെ ചുവട്ടിലിരിക്കുന്നതു പോലെ ഭീതി ജനകമാണ് ഒരു മഹാരാജാവിന്റെ ഓരോ നിമിഷവും കടന്നു പോകുന്നതെന്ന് തന്റെ സദസ്യനെ ബോധ്യപ്പെടുത്തുവാൻ ഈ തന്ത്രം സഹായകമായി.
അതിനു ശേഷം രാജാവ് ഡമോക്ലീസിനെ പോകാൻ അനുവദിച്ചു.
ഉന്നത സ്ഥാനങ്ങളും സൗഭാഗ്യങ്ങളും ക്ഷണ ഭംഗുരമാണെന്നും എക്കാലവും അവ ദുഃഖദായകമാണെന്നും ഈ സംഭവം വ്യക്തമാക്കുന്നു.
തികച്ചും ആകസ്മികമായി കടന്നു വരാവുന്ന വിപത്തിനെ സൂചിപ്പിക്കുന്ന പ്രതീകമായും ഈ സംഭവം വ്യാഖ്യാനിക്കപ്പെടുന്നുണ്ട്.
ഈ ആശയങ്ങൾ ഉൾക്കൊള്ളുന്ന ഒരു ശൈലി തന്നെ ഡമോക്ലീസിന്റെ ഖഡ്ഗം എന്ന പേരിൽ വിശ്വ സാഹിത്യത്തിൽ പ്രചാരം നേടിയിട്ടുണ്ട്.
സിസറൊയുടെ തസ്ക്കുലാനി ദിസ്പുത്താത്തി യോനെസ് (Tusculanae disputations- Discussions at Tusculum ) എന്ന ലത്തീൻ കൃതിയിൽ ഈ ഐതിഹ്യത്തിന്റെ പൂർണ രൂപം കാണാവുന്നതാണ്.
അവലംബം പുറത്തേക്കുള്ള കണ്ണികൾ http://encyclopedia2.thefreedictionary.com/Democles+sword http://www.buysellfind.net/darryl/the-sword/ Archived 2016-03-05 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡമോക്ളീസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡമാസിയൂസ് ഇംഗ്ലീഷ് വിലാസം https://ml.wikipedia.org/wiki/Damascius
എഥീനിയൻ അക്കാദമിയുടെ അവസാനത്തെ മേധാവിയായിരുന്ന ഗ്രീക്ക് തത്ത്വചിന്തകനാണ് ഡമാസിയൂസ് ‍.
ഇദ്ദേഹത്തിന്റെ തത്ത്വചിന്താപദ്ധതിയെ നവപ്ളേറ്റോണിക് വിഭാഗത്തിൽ ഉൾപ്പെടുത്താവുന്നതാണെന്നു പണ്ഡിതന്മാർ അഭിപ്രായപ്പെടുന്നു.
എ. ഡി 462-ൽ ഡമാസ്കസിൽ ഡമാസിയൂസ് ജനിച്ചു എന്നു കരുതപ്പെടുന്നു.
അലക്സാൻഡ്രിയയിൽ വിദ്യാഭ്യാസം നടത്തിയ ശേഷം 485-ൽ ഏഥൻസിലെത്തി .
ഇസിദോറസ്സിന്റെ കീഴിൽ ഇദ്ദേഹം തത്ത്വശാസ്ത്രം പഠിച്ചു.
ഇവിടെ വച്ചു പ്രോക്ലസ് എന്ന തത്ത്വചിന്തകന്റെ വീക്ഷണങ്ങളെക്കുറിച്ചും ഇദ്ദേഹം പഠനം നടത്തിയിരുന്നു.
തുടർന്ന് അലക്സാൻഡ്രിയയിലേക്കു തിരിച്ചു പോയ ഡമാസിയൂസ് 515-ൽ വീണ്ടും ഏഥൻസിലേക്കു മടങ്ങി വരികയും അക്കാദമിയുടെ ചുമതല ഏറ്റെടുക്കുകയും ചെയ്തു.
529-ൽ ജസ്റ്റിനിയൻ ചക്രവർത്തിയുടെ നിർദ്ദേശപ്രകാരം അക്കാദമിയുടെ പ്രവർത്തനം അവസാനിപ്പിച്ചതിനെ തുടർന്ന് മറ്റു ചില ചിന്തകരോടൊപ്പം ഡമാസിയൂസ് പേർഷ്യയിലേക്കു പോയി.
അവിടെ നിന്ന് സിറിയയിലേക്കു പോയ ഇദ്ദേഹം 550-ൽ അന്തരിച്ചു.
ഡമാസിയൂസ് നിരവധി പ്രബന്ധങ്ങളുടെ കർത്താവാണ്.
തന്റെ ഗുരുവായ ഇസിദോറസ്സിന്റെ ജീവചരിത്രം, അരിസ്റ്റോട്ടിലിന്റേയും പ്ലേറ്റോയുടേയും കൃതികളെക്കുറിച്ചുള്ള പഠനങ്ങൾ, ഓൺ ഫസ്റ്റ് പ്രിൻസിപ്പിൾസ് എന്ന പ്രബന്ധം എന്നിവ ഇവയിൽ പ്രമുഖങ്ങളാണ്.
ഗ്രീക്ക് തത്ത്വചിന്താമേഖലയിൽ പരിവർത്തനങ്ങളുളവാക്കുവാൻ യത്നിക്കുകയും വിലപ്പെട്ട സംഭാവനകൾ നൽകുകയും ചെയ്ത ദാർശനികൻ എന്ന നിലയിൽ ഇദ്ദേഹം പ്രത്യേകം സ്മരണീയനാണ്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡമാസിയൂസ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡമ്പോ ഇംഗ്ലീഷ് വിലാസം https://ml.wikipedia.org/wiki/Dumbo ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
വാൾട്ട് ഡിസ്നി 1941-ലെ ഒരു ഇംഗ്ലിഷ് അനിമേറ്റഡ് ചലച്ചിത്രമാണ് ഡമ്പോ .
ഡമ്മർ യുദ്ധം ഇംഗ്ലീഷ് വിലാസം https://ml.wikipedia.org/wiki/Father_Rale%27s_War
മെയ്ൻ - കാനഡ അതിർത്തിയിൽ 1724-ലും 25-ലും നടന്ന യുദ്ധമാണ് ഡമ്മർ യുദ്ധം .
ഇതിന് അമേരിന്ത്യൻ യുദ്ധമെന്നും പേരുപറയാറുണ്ട്.
മസാച്ചുസെറ്റ്സിലെ ആക്റ്റിങ് ഗവർണറായിരുന്ന വില്യം ഡമ്മറിന്റെ പേരുമായി ബന്ധപ്പെട്ടതുമൂലമാണ് ഇത് ഡമ്മർ യുദ്ധം എന്നറിയപ്പെടുന്നത്.
ഇംഗ്ലീഷുകാരും ഫ്രഞ്ചുകാരും തമ്മിൽ പതിനെട്ടാം നൂറ്റാണ്ടിൽ നിലനിന്നിരുന്ന കിടമത്സരമായിരുന്നു യുദ്ധത്തിന് പ്രധാനകാരണമായത്.
ഇവർ ഇരുകൂട്ടരും തങ്ങളുടെ സ്വാധീനത്തിലുള്ള പ്രദേശങ്ങൾ സ്വന്തമാക്കാൻ യത്നിച്ചുകൊണ്ടിരുന്ന അവസരമായിരുന്നു ഇത്.
അന്ന് കാനഡയിലെ കനബക് നദിയുടെ തീരപ്രദേശം ഇംഗ്ലീഷുകാരുടെ പക്കലായിരുന്നു.
ഇതിന്റെ പരിധി മെയ്ൻ എന്ന തന്ത്രപ്രധാനമായ പ്രദേശം മുതൽ തുടങ്ങുന്നു.
തന്മൂലം അസൂയാലുക്കളായ ഫ്രഞ്ചുകാർ തങ്ങളുടെ അമേരിന്ത്യൻ സുഹൃത്തുക്കളുമായി യോജിച്ച് കാനഡയിലേക്കുള്ള ഇംഗ്ലീഷുകാരുടെ കടന്നുകയറ്റത്തെ തടയുവാൻ ശ്രമിച്ചു.
ഇതിനായി അമേരിന്ത്യർക്ക് ഫ്രഞ്ചുകാർ ആയുധവും പണവും നൽകി.
അമേരിന്ത്യർ ബ്രിട്ടിഷുകാരുടെ തന്ത്രപ്രധാനമായ ചില കേന്ദ്രങ്ങൾ കൈവശപ്പെടുത്തിയെങ്കിലും ബ്രിട്ടിഷ് സൈന്യത്തിന്റെ തിരിച്ചടി വളരെ ശക്തമായിരുന്നു.
കനബക് തീരത്തെ നോരിഡ്ജ് വക്ക് ഗ്രാമം പൂർണമായി നശിപ്പിക്കപ്പെട്ടു.
ഒടുവിൽ 1725-ൽ അമേരിന്ത്യർ സമാധാനം നിലനിർത്താനും ഭരണകർത്താവായ ജോർജ് ഒന്നാമനെ തങ്ങളുടെ കൂടി രാജാവായി അംഗീകരിക്കാനും തയ്യാറായി.
ഈ വിട്ടുവീഴ്ചകൾക്കു പ്രതിഫലമായി ഇംഗ്ലീഷുകാർ തങ്ങളുടെ കച്ചവടകേന്ദ്രങ്ങൾ പലതും അമേരിന്ത്യരുടെ പാർപ്പിടങ്ങൾക്കു സമീപത്തായി സ്ഥാപിക്കാമെന്ന് വാഗ്ദാനം ചെയ്യുകയും തദ്വാരാ സമാധാനവും സൗഹൃദവും നിലവിൽ വരുകയും ചെയ്തു.
അവലംബം പുറത്തേക്കുള്ള കണ്ണികൾ http://rjohara.net/gen/wars/dummer http://www.nedoba.org/t1_1722.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡമ്മർ യുദ്ധം (1724-25) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡബ്ല്യൂ ദേശീയോദ്യാനം
ഡബ്ല്യൂ ദേശീയോദ്യാനം ( French : "W" du Niger ) പടിഞ്ഞാറൻ ആഫ്രിക്കയിലെ ഒരു പ്രധാന ദേശീയ ഉദ്യാനമാണ്.
നൈജർ നദീ തീരത്തിനു ചുറ്റും വക്രഗതിയിൽ ഒരു "W" പോലെയാണ് ഇതു സ്ഥിതിചെയ്യുന്നത്.
നൈജർ , ബെനിൻ , ബർക്കിന ഫാസോ എന്നീ മൂന്നു രാജ്യങ്ങളുടെ ഭാഗങ്ങൾ ഈ ദേശീയോദ്യാനത്തിലുൾപ്പെട്ടിരിക്കുന്നു.
ദേശീയോദ്യാനത്തിന്റെ ഭരണം  ഈ മൂന്നു രാജ്യങ്ങൾ കൂടിയാണു നടത്തുന്നത്.
നൈജറിലെ ഡബ്ല്യൂ ദേശീയോദ്യാനം 1954 ഓഗസ്റ്റ് 4 ന് രൂപവത്കരിക്കപ്പെട്ടു.
1996 മുതൽ യുനെസ്കോ വേൾഡ് ഹെറിറ്റേജ് സൈറ്റായി പട്ടികയിൽ ഉൾപ്പെട്ടിരിക്കുന്നു.
ഭൂമിശാസ്ത്രം Bends in the River Niger which give W National Park its distinctive name.
മൂന്നു രാജ്യങ്ങളിലായി 10,000 ചതുരശ്രമീറ്റർ വിസ്തൃതിയിൽ സ്ഥിതിചെയ്യുന്ന ഈ ദേശീയോദ്യാനത്തിലെ ഭൂരിഭാഗവും മനുഷ്യവാസമില്ലാത്തവയാണ്.
ചിത്രശാല African elephants roan antelope kob antelope oribis landscape tantalus monkey അവലംബം
ഡബ്‌ള്യു (ഇംഗ്ലീഷക്ഷരം) ഇംഗ്ലീഷ് വിലാസം https://ml.wikipedia.org/wiki/W
ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും ഇരുപത്തിമൂന്നാം അക്ഷരമാണ് W അല്ലെങ്കിൽ w .
ഇംഗ്ലീഷിൽ ഇതിന്റെ പേര് ഡബിള്യൂ എന്നാകുന്നു.
ഇത് സാധാരണയായി ഒരു വ്യഞ്ജനാക്ഷരത്തെ പ്രതിനിധീകരിക്കുന്നു, എന്നാൽ ചില ഭാഷകളിൽ ഇത് ഒരു സ്വരാക്ഷരത്തെ പ്രതിനിധീകരിക്കുന്നു.
ബഹുവചനം ഡബിള്യുസ് .
ചരിത്രം ആധുനിക അക്ഷരത്തിനൊപ്പം " ഇരട്ട യു " അഥവ "ഡബിള്യു" ഉപയോഗിക്കുന്ന 1693 പുസ്തക അച്ചടി; പ്രിന്ററുകളിൽ അക്ഷരം സ്റ്റോക്കില്ലെങ്കിലോ ഫോണ്ട് ഇല്ലാതെ നിർമ്മിച്ചിട്ടുണ്ടെങ്കിലോ ഇത് സ്വീകാര്യമാണ്.
എഴുത്ത് സംവിധാനങ്ങളിൽ ഉപയോഗിക്കുക മറ്റ് ഉപയോഗം പതിനെട്ടാം നൂറ്റാണ്ടിലെ കാലിഗ്രാഫിയിൽ ഈ കഴ്‌സർ 'w' പ്രചാരത്തിലുണ്ടായിരുന്നു; സി. 1816.
നാമം അനുബന്ധ പ്രതീകങ്ങൾ കമ്പ്യൂട്ടിംഗ് കോഡുകൾ അക്ഷരം W w Unicode name LATIN CAPITAL LETTER W LATIN SMALL LETTER W Encodings decimal hex decimal hex Unicode 87 U+0057 119 U+0077 UTF-8 87 57 119 77 Numeric character reference #87; #x57; #119; #x77; EBCDIC family 230 E6 166 A6 ASCII 1 87 57 119 77 Also for encodings based on ASCII, including the DOS, Windows, ISO-8859 and Macintosh families of encodings.
മറ്റ് പ്രാതിനിധ്യങ്ങൾ NATO phonetic Morse code Whiskey ·–– Signal flag Flag semaphore Braille dots-2456 ഇതും കാണുക ടങ്സ്റ്റൺ വോയ്‌സ് ലാബിയോ-വെലാർ ഏകദേശ Wh (ഡിഗ്രാഫ്) ω (ഒമേഗ) W എന്നാൽ ഭൗതികശാസ്ത്രത്തിലെ വർക്ക് എന്നാണ് ഇന്റർനാഷണൽ സിസ്റ്റം ഓഫ് യൂണിറ്റുകളിൽ (എസ്‌ഐ) " വാട്ട് " എന്നതിന്റെ ചിഹ്നമാണ് W അവലംബം
ഡമരു ഇംഗ്ലീഷ് വിലാസം https://ml.wikipedia.org/wiki/Damaru ഡമരു ഡമരു
ഒരു സംഗീതോപകരണം.
തുടി , ഉടുക്ക് എന്നീ വാദ്യോപകരണങ്ങളുടെ പ്രാചീന രൂപം.
അകം പൊള്ളയായ ഒരു ചെറിയ ഉരുളൻ തടിയുടെ രണ്ട് അറ്റവും തുകൽ കൊണ്ട് പൊതിഞ്ഞൊരു വാദ്യമാണിത്.
ആ തുകലിൽ കമ്പുകൊണ്ടോ കൈകൊണ്ടോ തട്ടി നാദം സൃഷ്ടിക്കുന്നു.
ശിവന്റെ കൈയ്യിലെ വാദ്യോപകരണമായി ഡമരു പുരാണങ്ങളിൽ കാണപ്പെടുന്നു.
ഗുലാം മുഹമ്മദ് നിയാസി ഇംഗ്ലീഷ് വിലാസം https://ml.wikipedia.org/wiki/Ghulam_Mohammad_Niazi ഗുലാം മുഹമ്മദ് നിയാസി
അഫ്ഗാനിസ്താനിലെ പ്രധാനപ്പെട്ട ഒരു വലതുപക്ഷ ഇസ്ലാമിക രാഷ്ട്രീയകക്ഷിയായ ജാമിയത്ത്-ഇ ഇസ്ലാമിയുടെ സ്ഥാപകനാണ് ഗുലാം മുഹമ്മദ് നിയാസി (Ghulam Mohammad Niazi) (ജീവിതകാലം 1932-1979).
രാജ്യത്തെ അടിസ്ഥാനഇസ്ലാമികവാദപ്രസ്ഥാനങ്ങളുടെ തുടക്കക്കാരനായ നിയാസിക്ക്, അഫ്ഗാനിസ്താനിലെ രാഷ്ട്രീയത്തിൽ പ്രശസ്തരായ  വലതുപക്ഷരാഷ്ട്രീയനേതാക്കൾ, ശിഷ്യന്മാരും, അനുയായികളുമായുണ്ട്.
ബുർഹനുദ്ദീൻ റബ്ബാനി , അബ്ദുൾ റസൂൽ സയഫ് തുടങ്ങിയവർ ഇക്കൂട്ടത്തിൽപ്പെടുന്നു.
കൂട്ടത്തിലെ മറ്റൊരു പ്രമുഖനാണ് ഗുൾബുദ്ദീൻ ഹെക്മത്യാർ .
1932-ൽ ഗസ്നിയിൽ ജനിച്ച ഗുലാം മുഹമ്മദ് നിയാസി, ഈജിപ്തിലെ പ്രശസ്തമായ അൽ-അസർ സർവകലാശാലയിൽ നിന്നാണ് ബിരുദാനന്തരബിരുദം കരസ്ഥമാക്കിയത്.
പഠനത്തിനു ശേഷം 1957-ൽ അഫ്ഗാനിസ്താനിൽ തിരിച്ചെത്തിയ ഇദ്ദേഹം കാബൂൾ സർവകലാശാലയിൽ പ്രൊഫസറായി.
വളരെപ്പെട്ടെന്നുതന്നെ സർവകലാശാലയിലെ ഇസ്ലാമികപഠനവിഭാഗത്തിന്റെ തലവനായും അദ്ദേഹം മാറി.
ഈജിപ്തിലെ ഇഖ്‌വാൻ അൽ മുസ്ലിമുൽ (മുസ്ലീം ബ്രദർഹുഡ്) എന്ന സംഘടനയിൽ ആകൃഷ്ടനായാണ് അദ്ദേഹം അഫ്ഗാനിസ്താനിൽ അത്തരം ഒരു പ്രസ്ഥാനത്തിന് രൂപം നൽകിയത്.
ഇസ്ലാമിക ഐക്യത്തിൽ വിശ്വസിച്ചിരുന്ന നിയാസി, അഫ്ഗാനിസ്താനിൽ ഒരു ആധുനിക ഇസ്ലാമികസർക്കാരിനു വേണ്ടി പ്രവർത്തിച്ചു.
1972-ൽ നിയാസിയുടെ ശിഷ്യനായ ബുർഹനുദ്ദീൻ റബ്ബാനി , ജാമിയത്ത് ഇ ഇസ്ലാമിയുടെ നേതൃസ്ഥാനം, നിയാസിയിൽ നിന്നും ഏറ്റെടുത്തു.
1974-ൽ മുഹമ്മദ് ദാവൂദ് ഖാന്റെ നേതൃത്വത്തിലുള്ള സർക്കാർ, നിയാസിയെ അറസ്റ്റ് ചെയ്യുകയും, തുടർന്ന് നൂർ മുഹമ്മദ് താരക്കിയുടെ നേതൃത്വത്തിലുള്ള ഖൽഖി സർക്കാരിന്റെ കാലത്ത് 1979 മേയ് 28-ന് ഇദ്ദേഹത്തെ വധിക്കുകയും ചെയ്തു.
അതുകൊണ്ടാണ് അഫ്ഗാനിസ്താനിലെ ഇസ്ലാമികവാദികൾ ഇഖ്‌വാനികൾ എന്ന പേരിൽ അറിയപ്പെടുന്നത്.
ഇരുവരും പിൽക്കാലത്ത് സോവിയറ്റ് യൂനിയനെതിരെയുൾല യുദ്ധത്തിൽ അവരവരുടെ വിഭാഗങ്ങളെ നയിച്ചിരുന്നു.
സാസ്മാൻ-ഇ ജവാനാൻ ഇ മുസുൽമാൻ എന്ന മുസ്ലീം യുവസംഘടനയുടെ നേതാവായിരുന്നു ഗുൾബുദ്ദീൻ ഹെക്മത്യാർ .
പിന്നീട് 1970-കളിൽ കാബൂളിലെ കമ്മ്യൂണിസ്റ്റ് ഭരണത്തിനെതിരെയും തുടർന്ന് സോവിയറ്റ് സേനക്കെതിരെയും പോരാടിയ ഒരു പ്രതിരോധകക്ഷിയുടെ നേതാവായി .
ഗുലാം മുഹമ്മദ് ഷെയ്ഖ് ഇംഗ്ലീഷ് വിലാസം https://ml.wikipedia.org/wiki/Ghulam_Mohammed_Sheikh
പ്രശസ്തനായ ചിത്രകാരനും കലാവിമർശകനും എഴുത്തുകാരനുമാണ് ഗുലാം മുഹമ്മദ് ഷെയ്ഖ് (ജനനം : 1937 ).
1983 ൽ പത്മശ്രീ പുരസ്കാരവും 2014 ൽ പത്മഭൂഷൺ പുരസ്കാരവും ലഭിച്ചു.
ഗുജറാത്തിയിൽ 'ആത്ത്വ' എന്നൊരു  ശ്രദ്ധേയമായ സർറിയലിസ്റ്റിക് കാവ്യ സമാഹാരവും പ്രസിദ്ധീകരിച്ചിട്ടുണ്ട്.
ഗുജറാത്തിലെ സുരേന്ദ്ര നഗറിൽ ജനിച്ച ഗുലാം ബറോഡയിലും ലണ്ടനിലെ റോയൽ കോളേജ് ഓഫ് ആർട്ടിലും കലാ പഠനം നടത്തി.
ബറോഡ എം.എസ്. സർവകലാശാലയിലെ അദ്ധ്യാപകനായിരുന്നു.
കൃതികൾ ആത്ത്വ (ഗുജറാത്തി കാവ്യ സമാഹാരം), Butala, Vadodara 1974.
ബറോഡയിലെ സമകാലീന കല (Contemporary Art of Baroda) (ed.), Tulika, New Delhi 1996.
കെ.ജി. സുബ്രമണ്യന്റെ എക്സിബിഷൻ കാറ്റലോഗ് കൊച്ചി-മുസിരിസ് ബിനാലെ 2014
ഫോർട്ട് കൊച്ചി വാസ്‌കോഡ ഗാമ സ്‌ക്വയറിൽ 'ബാലൻസിംഗ് ആക്റ്റ്'  എന്ന ഇൻസ്റ്റലേഷൻ അവതരിപ്പിച്ചിരുന്നു.
ഒരു ഞാണിന്മേൽ കളിയുടെ അവതരണമാണിത്.
രാജാവിന്റെയും രാജസദസ്സിന്റെയും മുൻപാകെ, വലിച്ചു കെട്ടിയ ഒരുകയറിൽ കായികാഭ്യാസം നടത്തുന്നത് ചിത്രീകരിച്ചിട്ടുള്ള,
പതിട്ടൊം നൂറ്റാണ്ടിലെ ഒരു 'ജയ്പൂർ സ്കൂൾ മിനിയേച്ചർ പെയിന്റിംഗ്' ആണ് ബാലൻസിംഗ് ആക്റ്റിന്റെ പ്രചോദനം.
ഞാണിൽ അഭ്യാസം നടത്തുന്ന, സമകാല രാഷ്ട്രീയക്കാരുടെ മുഖച്ഛായയുള്ള തെരുവു സർക്കസുകാരുടെ ശിൽപങ്ങളാണിത്.
പുരസ്കാരങ്ങൾ ലളിത കലാ അക്കാദമി അവാർഡ് (1964) പത്മശ്രീ (1983) കാളിദാസ് സമ്മാൻ പത്മഭൂഷൺ (2014) രാജാ രവിവർമ പുരസ്‌കാരം (2008) അവലംബം ↑ {{ cite book }} : | access-date= requires | url= ( help ) ↑ {{ cite web }} : Check date values in: | date= ( help ) ഗ്രന്ഥസൂചി Geeta Kapur , Contemporary Indian Art, Royal Academy, London,1982 Ajay Sinha, Revolving Routes, Form, Dhaka, Bangladesh, 1983 From Art to Life (interview with Gieve Patel for exhibition catalogue), Returning Home, Centre Georges Pompidou, Paris 1985 Timothy Hyman, Sheikh’s One Painting, Returning Home (exhibition catalogue), Centre Georges Pompidou, Paris 1985 New Figuration in India, Art International, Spring 1990 Geeta Kapur Riddles of the Sphinx, in Journeys (exhibition catalogue), CMC Gallery, New Delhi, 1991 Kamala Kapoor, New Thresholds of Meaning, Art India, Quarter 3, 2001 Palimpsest, interview with Kavita Singh, (exhibition catalogue), Vadehra Art Gallery, New Delhi, Sakshi Gallery, Mumbai, 2001 Kamala Kapoor in Valerie Breuvart (ed.) VITAMIN P : New Perspectives in Painting, Phaidon Press, London/ New York 2002 Gayatri Sinha, The Art of Gulammohammed Sheikh, Lustre Press / Roli Books, New Delhi, 2002
ഗുലാം ഹൈദർ ഇംഗ്ലീഷ് വിലാസം https://ml.wikipedia.org/wiki/Gulam_Haider
പ്രശസ്ത സംഗീത സംവിധായകനാണ് ഗുലാം ഹൈദർ (ഉറുദു: ‎, സിന്ധി: ماسٽر غلام حيدر‎).
സ്വാതന്ത്ര്യനാനന്തര ഇന്ത്യയിലും പാകിസ്താനിലും ഒരേപോലെ അദ്ദേഹം പ്രവർത്തിച്ചിരുന്നു .
ഹിന്ദുസ്ഥാനി സംഗീതത്തിലെ പ്രശസ്ത രാഗങ്ങളും പഞ്ചാബി നാടോടിസംഗീതത്തിലെ താളവും ഇഴുകിച്ചേർത്ത് സിനിമാസംഗീതത്തിന്റെ മുഖച്ഛായതന്നെ മാറ്റി, ഇദ്ദേഹം .
നാൽപത്- അൻപതുകളിൽ ചലച്ചിത്രസംഗീതത്തിലെ അനിവാര്യഘടകമായിരുന്നു ഗുലാംഹൈദർ.
ഉയർന്ന നിരക്കിൽ പ്രതിഫലം നല്കാൻ നിർമാതാക്കളെ നിർബന്ധിതരാക്കിയ ഇദ്ദേഹമാണ് സംഗീതസംവിധായകരുടെ അന്തസ്സുയർത്തിയത്.
പിന്നണിഗായിക എന്ന നിലയിൽ ലത മങ്കേഷ്കർ ശ്രദ്ധേയയാവുന്നത് ഗുലാം ഹൈദറിന്റെ ഗാനത്തിലൂടെയാണ് .
ഷംഷദ് ബീഗത്തെ സിനിമാപിന്നണിഗായികയായി അവതരിപ്പിച്ചതും ഗുലാം ഹൈദരാണ് .
2013ൽ തന്റ 84ാം പിറന്നാൾ വേളയിൽ നല്കിയ ഒരഭിമുഖത്തിൽ ലത മങ്കേഷ്കർ ഗുലാം ഹൈദർ തനിക്കുനല്കിയ പിൻതുണയെപ്പറ്റിപ്പറയുന്നുണ്ട്.
"ഗുലാം ഹൈദരാണ്  യഥാർത്ഥത്തിൽ തന്റെ ഗോഡ്ഫാദർ. എന്നിലുള്ള അദ്ദേഹത്തിന്റെ ആത്മവിശ്വാസം കൊണ്ടാണ്, എന്നെ പുറംതള്ളിയ ഹിന്ദി സിനിമാ വ്യവസായത്തിൽ എന്നെ പ്രതിഷ്ഠിക്കാൻ വേണ്ടി  അദ്ദേഹം പോരാടിയത്" .
ആദ്യകാലത്ത് തന്നെ സിനിമയിൽ നിന്നും പുറംതള്ളിയതിനെക്കുറിച്ചോർത്തുകൊണ്ട് ലത മങ്കേഷ്കർ ഒരിക്കൽ പറഞ്ഞു, "എന്റെ പ്രതിഭയിൽ പൂർണ്ണമായും വിശ്വാസമർപ്പിച്ച ആദ്യ സംഗീതസംവിധായകൻ ഗുലാം ഹൈദരാണ്.
സിനിമാ നിർമ്മാണരംഗത്തെ പ്രമുഖ വ്യക്തിയായ എസ്. മുഖർജിയടക്കമുള്ള പല നിർമ്മാതാക്കളെയും അദ്ദേഹം എന്നെ പരിചയപ്പെടുത്തിയെങ്കിലും അവരെല്ലാം എന്നെ പാടെ അവഗണിക്കുകയായിരുന്നു.
ഇത് അദ്ദേഹം അത്യന്തം രോഷാകുലനാക്കി.
ഇക്കാരണത്താൽ തന്നെ, എസ്. മുഖർജിയെക്കാൾ  വലിയ സിനിമാ കമ്പനിയായ ബോംബെ ടാക്കീസിന് എന്നെ ബോധ്യപ്പെടുത്തുകയും അവരുടെ മജ്‌ബൂർ (1948 )എന്ന സിനിമയിലൂടെ എന്നെ അവതരിപ്പിക്കുകയും ചെയ്തു അദ്ദേഹം .
1908-ൽ സിന്ധ് പ്രവിശ്യയിലെ പഞ്ചാബിലെ നാരോവാളിലാണ് അദ്ദേഹം ജനിച്ചത്.
ഇന്റർമീഡിയറ്റ് പാസായതിനുശേഷം ഒരു ഡന്റൽകോളജിൽ ചേർന്ന് പഠിച്ചു.
ഒരു ദന്തവൈദ്യനായതിനുശേഷം സംഗീതത്തിൽ കമ്പം തോന്നി ബാബുഗണേശ് ലാൽ എന്ന വ്യക്തിയിൽ നിന്നും സംഗീതം അഭ്യസിച്ചു.
സംഗീതഭ്രമം കലശലായതോടെ അദ്ദേഹം ഡെന്റിസ്റ്റ് എന്ന ജോലി ഉപേക്ഷിച്ചു.
ഇതിന് കുടുംബത്തിൽ നിന്നും ധാരാളം എതിർപ്പുകൾ ഇദ്ദേഹത്തിനു നേരിടേണ്ടി വന്നു.
അങ്ങനെ കൽക്കത്തയിലെ ആൽഫ്രഡ് തിയട്രിക്കൽ കമ്പനിയിലും പിന്നീട് അലക്സാണ്ടർ തിയട്രിക്കൽ കമ്പനിയിലും  പിയാനോവാദകനായി ചേർന്നു.
പിന്നീട് ജെനോഫോൺ റെക്കോഡിംഗ് കമ്പനിയിൽ സംഗീതസംവിധായകനായി.
പ്രശസ്ത ഗായികയായിരുന്ന ഉംറാവൊ സിയാ ബീഗത്തിനുവേണ്ടി ഗസലുകൾ ചിട്ടപ്പെടുത്തി.
1935-ൽ ഇംതിയാസ് അലി സംവിധാനം ചെയ്ത സ്വർഗ്ഗ കീ സീഢീ എന്ന ചിത്രത്തിന് സംഗീതസംവിധാനം നിർവഹിച്ചത് ഗുലാം ഹൈദർ ആയിരുന്നു.
അതിലെ നായികയാവട്ടെ  ഉംറാവൊ സിയാ ബീഗവും.
ഒടുവിൽ അവർ പരസ്പരം പ്രണയിക്കുകയും വിവാഹിതരാവുകയും ചെയ്തു.
വിവാഹാനന്തരം ബീഗം സംഗീതരംഗത്തോട് പൂർണ്ണമായും വിടപറഞ്ഞു .
ഹൈദർ സിനിമാരംഗത്തേക്ക് പ്രവേശിച്ചത് റോഷൻ ലാൽ ഷോറേ, രൂപ് കുമാർ ഷോറേ എന്നീ പിതൃ-പുത്ര ദ്വയത്തോടൊപ്പമായിരുന്നു.
പിന്നീട് എ. ആർ കർദാർ നിർമ്മിച്ച സ്വർഗ്ഗ കീ സീഢീ എന്ന സിനിമയിൽ സംഗീതസംവിധാനം നിർവ്വഹിക്കാനുള്ള അവസരം ലഭിച്ചു.
പക്ഷേ അദ്ദേഹത്തിന്റെ ശ്രദ്ധേയമായ ആദ്യ സംരംഭം ഡി.എം പഞ്ചോലി(പഞ്ചോലി ആർട് പിക്ചേഴ്സ്)യുടെ പഞ്ചാബി സിനിമയായ ഗുലേബക്കാവാലി(1939)യായിരുന്നു.
ബർക്കാത്ത് മെഹ്റയായിരുന്നു ഇതിന്റെ സംവിധായകൻ.
നൂർജഹാൻ ഇതിൽ അഭിനയിച്ചിരുന്നു.
1939ൽ തന്നെയാണ് നൂർജഹാൻ പാടി അഭിനയിച്ച ശശിപന്നു എന്ന ചിത്രത്തിന് സംഗീതം പകർന്നത്.
ഇതിനെ തുടർന്ന് പഞ്ചോലിയുടെ തന്നെ യംലജഠ് എന്ന പഞ്ചാബി ചിത്രത്തിനു സംഗീതം നല്കി.
1941 ൽ പുറത്തിറങ്ങിയ ഖജാഞ്ചിയാണ് ഹൈദറിന്റെ ആദ്യത്തെ സൂപ്പർഹിറ്റ്.
ഇത് സിനിമാസംഗീത മേഖലയിൽ ഒരു വിപ്ലവത്തിനുതന്നെ കാരണമായി .
ഷംഷദ് ബീഗം പിന്നണിഗായികയായി അരങ്ങേറി ചിത്രംകൂടിയായിരുന്നു ഖജാഞ്ചി .
ഇതിലെ സാവൻ കേ നസാരേ ഹൈ തുടങ്ങിയ പാട്ടുകൾ അക്കാലത്തെ മികച്ച ഹിറ്റുകളായിരുന്നു.
ഈ സിനിമയ്ക്കുശേഷമാണ്, ശാസ്ത്രീയസംഗീതത്തിലെ രാഗങ്ങളിൽ മാത്രം സംഗീതം ചിട്ടപ്പെടുത്തിയിരുന്ന 1930കളിലെ സംഗീതസംവിധായകർ ജനകീയമായ നാടോടിത്താളത്തെയും ഈണത്തെയും മാനിച്ചുതുടങ്ങിയത്.
ഖ‍ജാഞ്ചിയിലെ ഉന്മേഷകരവും അനായാസവുമായ സംഗീതം ഒരു കൊടുങ്കാറ്റുപോലെ പിടിച്ചടക്കിയത് സാധാരണ പ്രേക്ഷകരെ മാത്രമല്ല മറ്റ് സിനിമ സംഗീത സംവിധായകരെക്കൂടിയാണ്.
1942ൽ പുറത്തിറങ്ങിയ ഖാണ്ഡാൻ നൂർജഹാൻ നായികയായി പാടിയഭിനയിച്ച ആദ്യ ചിത്രമാണ്.
ഇതും ഗുലാം ഹൈദറിന്റെ സംഗീതജീവിതത്തിലെ നാഴികക്കല്ലാണ്.
ഈ ചലച്ചിത്രത്തോടെ ഇദ്ദേഹം ഏറ്റവും മികച്ച സംഗീതസംവിധായകനായി പരിഗണിക്കപ്പെട്ടു.
വിഷ്ണു പഞ്ചാലിയുടെ പൂഞ്ജി (1943)യാണ് മറ്റൊരു വിജയചിത്രം.
1944ൽ ഇദ്ദേഹം ബോംബെയിലേക്ക് മാറി.
അവിടെവച്ചാണ്ഹുമയൂൺ(1945),  മജ്ബൂർ(1948), ഷഹീദ് (1948), കനീസ് (1949 ) തുടങ്ങിയ തന്റെ മികച്ച സിനിമകൾക്ക് സംഗീതം നല്കിയത്.
മജ്ബൂരിലൂടെയാണ് ലതാമങ്കേഷ്കർ ചലച്ചിത്ര പിന്നണിഗാനത്തിൽ സജീവമാകുന്നത് ഷഹീദിൽ ലത മങ്കേഷ്കരെ പാടിക്കുവാൻ നിർമ്മാതാവ് വിസമ്മതിച്ചപ്പോൽ ഗുലാം ഹൈദർ പറഞ്ഞ മറുപടി ശ്രദ്ധേയമായിരുന്നു.
"നാളെ ഈ പെണ്ടകുട്ടിയുടെ കാൽക്കൽ സിനിമാനിർമ്മാതാക്കൾ കാൾഷീറ്റിനുവേണ്ടി കാത്തുകിടക്കുന്ന കാലം വരും"
സ്വാതന്ത്ര്യപ്രാപ്തിക്ക് ശേഷം ഗുലാം ഹൈദർ ലാഹോറിലേക്ക് തിരിച്ചുപോയി.
1949ൽ ഇദ്ദേഹത്തിന്റെ ആദ്യ പാകിസ്താനി സിനിമ ഷാഹിദ പുറത്തുവന്നു.
കൂടാതെ ബോഖറാർ (1950), അകേലി (1951), ഭീഗി പാൽകേൻ (1952) തുടങ്ങി ഒട്ടനവധി സിനിമകൾക്ക് ഇദ്ദേഹം സംഗീതം പകർന്നുവെങ്കിലും അവയെല്ലാം സാമ്പത്തികമായി പരാജയമായിരുന്നു.
1953ൽ ഗുൽനാർ റിലീസ് ചെയ്ത് അല്പനാൾക്കകം ഇദ്ദേഹം മരിച്ചു .
സംഗീതസംവിധാനം ചെയ്ത സിനിമകൾ